text: Unge opfinder vilde projekter
  27 april 2014 kl. 14.46
  En hårfarvning, der kan forhindre dit hår i at blive gråt. Det er et bidrag i finalen i Unge Forskere.
  Gode idéer fra opfindsomme unge konkurrerer i dag og i morgen i finalen i Unge Forskere - Danmarks talentkonkurrence indenfor naturvidenskab for børn og unge.
  Elever fra grundskoler og gymnasiale uddannelser i Region Syddanmark stiller op med så forskelligartede ting som en biologisk hårfarvning, der kan forhindre hår i at blive gråt - en mekanisk arm, der gør det let for personalet at få vinflasker til at stå langs en hyldekant på supermarkedets vinreoler - en lille tromle, hvori man kan rulle sine høretelefoner op, så de ikke filtrer sammen i tasken - og en ledningsskinne, der skjuler ledninger, og samtidig er selvklæbende på gulvet uden at efterlade mærker.
  98 projekter er med i finalen. Vinderne kåres i morgen.
  